En politisk forslag får nu Enhedslisten til at frasige sig sin politikerpension. Enhedslistens politikere går derfor frivilligt 166.000 kroner ned i pension.

Politikeres løn har været til ivrig diskussion på det seneste, hvor politikere og ministere har særdeles gode løn- og pensionsvilkår.

Men nu går Enhedslistens folketingsgruppe frivilligt ned i løn, skriver TV2 Nyhederne.

Det var egentlig et forslag, som Socialdemokratiet stillede for at drille det venstreorienterede parti, men nu har folketingspolitikerne fra liste Ø valgt at vinke farvel til den særlige politikerpension.

Læs også

Politik Kontant besked til muslimske kvinder: Smid tørklædet på jobbet eller bliv skåret i ydelse

- Vi kan konstatere, at der i øjeblikket er en del folketingsmedlemmer, som synes, at de bliver bebyrdet af et alt for højt vederlag og en for høj pension, sagde Henrik Sass for tre uger siden, da Socialdemokratiet stillede forslaget.

Normalt kan folketingspolitikere trække 317.000 kroner hjem hvert år i pension, men i Enhedslisten har politikerne besluttet at gå ned på almindelige pensionsvilkår, hvor hvert medlem får 151.000 kroner om året.

Sammenlagt en lønnedgang på 166.000 kroner om året, eller knap 14.000 kroner om måneden.

Læs også

Politik Dansk Folkeparti: Færre asylansøgere skal til tandlægen

- Det handler om det symbolske, mere end det handler om pengene. Politikere vedtager en masse reformer, blandt andet højere pensionsalder for almindelige mennesker, men vi går selv på pension nogle år tidligere med en gylden pension, siger Enhedslistens finansordfører Pelle Dragsted.

Partiet håber dermed, at medlemmerne kan gå foran, og få andre politikere til at følge trop.

Forslaget om at kunne gå frivilligt ned i løn som politiker skal til afstemning i morgen torsdag, og Dansk Folkeparti, Enhedslisten og Socialdemokratiet stemmer alle for.